
                        GRAD ZAGREB

GRADSKA ČETVRT TREŠNJEVKA - SJEVER

                     Vijeće Mjesnog odbora 

                                Pongračevo

KLASA: 024-08/24-003/1032
URBROJ: 251-13-11-16/002-24-3
Zagreb, 20. svibnja 2024.


Z A P I S N I K
s  37. sjednice Vijeća Mjesnog odbora Pongračevo, održane 20. svibnja 2024. u 17.30 sati, u prostorijama Mjesnog odbora Pongračevo, Opatijski trg 10. 
Prisutni članovi Vijeća: Lana Belinić, Vedran Đidara, Mila Vlajo, Marijana Horvat
Odsutni članovi vijeća: Teodor Ostojić, Oto Čaleta, Bruno Orešković

Predsjednica Vijeća Mjesnog odbora Pongračevo Lana Belinić otvara sjednicu i pozdravlja sve prisutne. Utvrđuje da je na sjednici prisutno 4 članova od ukupno 7 članova Vijeća, te konstatira da su ispunjeni svi uvjeti za raspravljanje i odlučivanje.

Predsjednica daje na raspravu prijedlog zapisnika sa 36. sjednice. 

Predsjednica daje na glasovanje zapisnik s 36. sjednice, koji je  prihvaćen JEDNOGLASNO.
Predsjednica predlaže sljedeći 

DNEVNI RED
1. Prijedlog zaključka o uvođenju dodatne horizontalne prometne signalizacije na raskrižju Bersečke i Poljaničke ulice te postavljanje prometnih stupića

2. Prijedlog zaključka o zamjeni osušenih stabala na području MO Pongračevo

3. Prijedlog zaključka o statusu uklonjenog zelenog otoka u Ulici Zvjezdane Ladike

4. Pitanja, prijedlozi i obavijesti

koji je prihvaćen JEDNOGLASNO.
Ad 1. Prijedlog zaključka o uvođenju dodatne horizontalne prometne signalizacije na raskrižju Bersečke i Poljaničke ulice te postavljanje prometnih stupića

Predsjednica informira prisutne o predmetu rasprave i odlučivanja. Otvara raspravu. U raspravi sudjeluju svi članovi Vijeća. Predsjednica zaključuje raspravu. 

Vijeće Mjesnog odbora Pongračevo JEDNOGLASNO je donijelo 
Z A K LJ U Č A K
1. Vijeće Mjesnog odbora Pongračevo traži uvođenje dodatne horizontalne prometne signalizacije na raskrižju Bersečke i Poljaničke ulice te postavljanje prometnih stupića.

 2. Sastavni dio ovog Zaključka je obrazloženje.

3. Ovaj Zaključak dostavlja se Vijeću Gradske četvrti Trešnjevka – sjever.

O B R A Z L O Ž E NJ E
Navedeno raskrižje je mjesto čestih prometnih nesreća jer vozači najčešće ne primjećuju postavljeni znak STOP i ulazeći iz Stubičke ulice u raskrižje sa Bersečkom i Poljaničkom ulicom oduzimaju prednost vozačima na cesti s prednošću prolaska te time ugrožavaju sigurnost u prometu.

Također, vozači krše prometna pravila i parkiraju vozila na nogostup uz samo raskrižje, ne poštujući udaljenost od najmanje pet metara od raskrižja. Time smanjuju sigurnost vozača u prometu kojima je nepregledno dolaziti iz sporedne Stubičke ulice u smjeru zapada i ulaziti u raskrižje na ulicu s prednošću prolaza (Bersečka ulica- Poljanička ulica). 

Radi svega navedenog molim iscrtavanje dodatne horizontalne prometne signalizacije odnosno znakove STOP te postavljanje prometnih stupića.

Ad 2. Prijedlog zaključka o zamjeni osušenih stabala na području MO Pongračevo
Predsjednica informira prisutne o predmetu rasprave i odlučivanja. Otvara raspravu. U raspravi sudjeluju svi članovi Vijeća. Predsjednica zaključuje raspravu. 

Vijeće Mjesnog odbora Pongračevo JEDNOGLASNO je donijelo 
Z A K LJ U Č A K

1. Vijeće Mjesnog odbora Pongračevo traži zamjenu osušenih stabala na području MO Pongračevo.

 2. Sastavni dio ovog Zaključka je obrazloženje.

3. Ovaj Zaključak dostavlja se Vijeću Gradske četvrti Trešnjevka – sjever.

O B R A Z L O Ž E NJ E

Na sljedećim lokacijama su osušena stabla te tražimo zamjenu u prvoj idućoj sadnji; Ulica Jurja Andrassyja kod raskrižja s Ulicom Zvjezdane Ladike te kod raskrižja s Ulicom Višnje Stahuljak.

Ad 3. Prijedlog zaključka o statusu uklonjenog zelenog otoka u Ulici Zvjezdane Ladike
Predsjednica informira prisutne o predmetu rasprave i odlučivanja. Otvara raspravu. U raspravi sudjeluju svi članovi Vijeća. Predsjednica zaključuje raspravu. 

Vijeće Mjesnog odbora Pongračevo JEDNOGLASNO je donijelo 
Z A K LJ U Č A K

1. Vijeće Mjesnog odbora Pongračevo traži pismeno očitovanje o statusu uklonjenog zelenog otoka u Ulici Zvjezdane Ladike.

2. Sastavni dio ovog Zaključka je obrazloženje.

3. Ovaj Zaključak dostavlja se Vijeću Gradske četvrti Trešnjevka – sjever.

O B R A Z L O Ž E NJ E

Nastavno na obrazloženje iz zapisnika od 22.04.2024. koje glasi:

· Zeleni otok koji je izmješten 08.02.2024. s lokacije kod PŠ Pongračevo je „nestao“, a odgovor Čistoće koji sam zaprimila glasi: Navedeni spremnici su uklonjeni po nalogu gradskog poglavarstva koji su zahtijevali da se isti makne jer sve zgrade imaju svoje spremnike za odvajanje otpada.

Tražimo službeno očitovanje gradskih službi s obzirom na deficit spremnika za otpad u naselju. Zašto je odlučeno da se zeleni otok ukloni, što je sa spremnikom za staklo koji je također uklonjen, a spremnici za staklo nisu dio spremnika stambenih zgrada te ionako nedostaju?

Ad 4. Pitanja, prijedlozi i obavijesti
Član Vijeća Vedran Đidara informira članove vijeća o organizaciji događaja „Pongračevo se budi“, ponude su realizirane. Događaj je najavljen za 25.05.2024. godine.

Predsjednica Vijeća informira članove o zaprimljenim upitima putem maila.

Predsjednica Vijeća informira članove Vijeća o prijedlogu Pravilnika o korištenju prostora mjesne samouprave koje je na javnom savjetovanju do 17. 6. 2024.

· najava iduće sjednice za 10. 6. 2024. u 17.30 sati

· dežurstvo 29.05.2024. – Marijana Horvat

· dežurstvo 26.06.2024. – Teo Ostojić

· dežurstvo 31.07.2024. – Lana Belinić

· dežurstvo 28.08.2024. – Vedran Đidara

Budući da nema više pitanja, predsjednica Vijeća zaključuje sjednicu.
Sjednica je završila u 18.30 sati.
      Zabilježila:                                                                                                Predsjednica
                                                                                                               Vijeća Mjesnog odbora
     Lana Belinić                                                                                               Pongračevo
                                                                                                                       Lana Belinić, v.r.
Prilog: izvješće o glasanju

